комитет
 1. Арбитражният комитет се състои от трима арбитри.
 2. В срок от 10 дни от датата на подаване на искането за сформиране на арбитражен комитет до Комитета по търговия, страните провеждат консултации с оглед постигане на споразумение относно състава на арбитражния комитет.
 3. В случай че страните не могат да се договорят за състава на арбитражния комитет в срока, посочен в параграф 2 от настоящия член, всяка от страните може да поиска председателят на Комитета по търговия или негов представител да избере чрез жребий тримата членове от списъка, изготвен съгласно член 323 от настоящото споразумение, като едно от лицата е измежду предложените от страната ищец, едно от лицата е измежду предложените от страната ответник, и едно от лицата е измежду избраните от страните да изпълняват функциите на председател.
 4. Когато страните се договорят за един или повече от членовете на арбитражния комитет, останалите членове се избират по същата процедура, като:
 а)
 ако страните са се договорили за двама членове на арбитражния комитет, оставащият член се избира измежду лицата, избрани от страните да изпълняват функциите на председател;
 б)
 ако страните са се договорили за един член на арбитражния комитет, единият от оставащите членове се избира измежду лицата, предложени от страната ищец, а другият — измежду лицата, предложени от страната ответник.
 5. Председателят на Комитета по търговия или негов представител избира арбитрите в срок от пет дни от искането, посочено в параграф 3. Всяка страна има правото да има свой представител на място по време избора.
 6. Датата на сформиране на арбитражния комитет е датата, на която е приключила процедурата на избор.
 7. Ако никой от списъците, предвидени в член 323 от настоящото споразумение, не е съставен към момента на подаване на искане по силата на параграф 3 от настоящия член, тримата арбитри се избират чрез жребии измежду лицата, които са били официално предложени от едната страна или и от двете.
 8. При спор, свързан с глава 11 (Свързана с търговията енергетика) от дял IV от настоящото споразумение, който една от страните счита за неотложен поради цялостно или частично прекъсване на транспорта между Украйна и ЕС като страна на природен газ, нефт или електроенергия или опасност от такова прекъсване, се прилага параграф 3 от настоящия член, без да се използва параграф 2 от настоящия член, като периодът по параграф 5 от настоящия член е два дни.
 Член 308
 Междинен доклад на комитета
 1. Арбитражният комитет представя на страните междинен доклад, съдържащ неговите констатации, приложимостта на съответните разпоредби и основните мотиви за всички направени от него констатации и препоръки в срок от 90 дни от датата на сформиране на арбитражния комитет. Когато се счита, че този срок не може да бъде спазен, председателят на арбитражния комитет трябва да уведоми писмено страните и Комитета по търговия, като посочи причините за закъснението и датата, на която комитетът предвижда да представи своя междинен доклад. При никакви обстоятелства междинният доклад не трябва да бъде представян по-късно от 120 дни след датата на сформиране на арбитражния комитет.
 2. Всяка страна може, в срок от 14 дни от